./data/phi0914/phi0014/phi0914.phi0014.perseus-lat2.xml
Titus Livius (Livy)
longe maximum triumphi spectaculum fuit Cossus, spolia       opima regis interfecti gerens; in eum milites carmina incondita aequantes eum       Romulo canere   spolia in aede Iouis Feretri prope       Romuli spolia quae, prima opima appellata, sola ea tempestate erant, cum       sollemni dedicatione dono fixit; auerteratque in se a curru dictatoris ciuium       ora et celebritatis eius diei fructum prope solus tulerat   dictator coronam auream, libram pondo, ex publica pecunia       populi iussu in Capitolio Ioui donum posuit         omnes ante me auctores secutus, A CorneliumCossum tribunum militum secunda spolia opima Iouis Feretri templo intulisse       exposui;  ceterum, praeterquam quod ea rite       opima spolia habentur, quae dux duci detraxit nec ducem nouimus nisi cuius       auspicio bellum geritur, titulus ipse spoliis inscriptus illos meque arguit       consulem ea Cossum cepisse   hoc ego cum       Augustum Caesarem, templorum omnium conditorem aut restitutorem, ingressum aedem       Feretri Iouis quam uetustate dilapsam refecit, se ipsum in thorace linteo       scriptum legisse audissem, prope sacrilegium ratus sum Cosso spoliorum suorum       Caesarem, ipsius templi auctorem, subtrahere testem   qui si ea in re sit error quod tam       ueteres annales quodque magistratuum libri, quos linteos in aede repositos       Monetae Macer Licinius citat identidem auctores, septimo post demum anno cum           T QuinctioPoenoA CorneliumCossum consulem habeant, existimatio communis omnibus est   nam etiam illud accedit, ne tam clara pugna in eum annum       transferri posset, quod imbelle triennium ferme pestilentia inopiaque frugum       circa A Cornelium consulem fuit, adeo ut quidam annales uelut funesti nihil praeter       nomina consulum suggerant   tertius ab       consulatu Cossi annus tribunum eum militum consulari potestate habet, eodem anno       magistrum equitum; quo in imperio alteram insignem edidit pugnam equestrem             ea libera coniectura est  sed, ut ego       arbitror, uana uersare in omnes opiniones licet, cum auctor pugnae, recentibus       spoliis in sacra sede positis, Iouem prope ipsum, cui uota erant, Romulumque       intuens, haud spernendos falsi tituli testes, se A CorneliumCossum consulem scripserit